jkorsvik/nowiki_second_scrape_merged huggingface dataset:
Neoleleupidia

Neoleleupidia  er en slekt av løpebiller.


== Utseende ==
Middelsstore, spinkle løpebiller. De er gjerne mørkt fargede, ofte med metallisk glans. Kroppsformen er noe flat, og de fleste har påfallende små fasettøyne. Hodet og pronotum er temmelig små, dekkvingene har markerte lengdefurer.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Dryptinae  Bonelli, 1810
stamme Zuphiini Bonelli, 1810
delgruppe Leleupidiina Basilewsky, 1951
slekt Neoleleupidia Basilewsky, 1953
Neoleleupidia kochi Basilewsky, 1953


== Eksterne lenker ==
(en) Neoleleupidia i Global Biodiversity Information Facility 
Neoleleupidia – detaljert informasjon på Wikispecies
Cratognathus

Cratognathus er en slekt av billene i delgruppen (underfamilien) markløpere (Harpalinae) i familiegruppen løpebiller.


== Utseende ==
Middelsstore (ca. 8 millimeter), brede og kraftige, brunlige løpebiller.


== Levevis ==


== Utbredelse ==
Slekten er utbredt i det sørlige Afrika.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Harpalini Bonelli, 1810
slekten Cratognathus Dejean, 1829
Cratognathus alluaudi Basilewsky, 1946
Cratognathus capensis Laporte de Castelnau, 1835
Cratognathus grandiceps Boheman, 1860
Cratognathus mandibularis Dejean, 1829
Cratognathus straneoi Basilewsky, 1948


== Referanser ==


== Eksterne lenker ==
Bilde av Cratognathus grandiceps
(en) Cratognathus i Encyclopedia of Life 
(en) Cratognathus i Global Biodiversity Information Facility 
(en) Kategori:Cratognathus – bilder, video eller lyd på Wikimedia Commons 
Cratognathus – detaljert informasjon på Wikispecies
Militærrådet for nasjonal redning

Militærrådet for nasjonal redning (polsk: Wojskowa Rada Ocalenia Narodowego – WRON) var et administrativt organ i Folkerepublikken Polen under unntakstilstanden. Det ble opprettet 
13. desember 1981 og oppløst 22. juli 1983. Rådet bestod av 21 medlemmer. Det ble etablert med den hensikt å bevare kommunistregimet og undertrykke opposisjonsbevegelsen Solidaritet med militær makt. 
Formann var statsminister og førstesekretær i Det polske forente arbeiderparti, Wojciech Jaruzelski.
Om morgenen 13. desember 1981 holdt Jaruszelski en tale på fjernsynet, der han blant annet sa følgende:

Jeg kunngjør at Militærrådet for nasjonal redning ble dannet i dag. Statsrådet har, i overensstemmelse med forfatningens bestemmelser, innført unntakstilstand over hele landet ved midnatt.
Distriktsdomstolen i Warszawa erklærte 12. januar 2012 at unntakstilstanden hadde blitt innført i strid med bestemmelsene i den daværende polske forfatningen. Czesław Kiszczak ble dømt til to års betinget fengsel.


== Sammensetning ==
Oberstløytnant Miroslaw Hermaszewski, kjent som Polens eneste kosmonaut, påstod at han var blitt oppført som medlem uten sin viten eller samtykke.


== Referanser ==


== Kilder ==
«13-tego grudnia roku pamiętnego......». Besøkt 22. juli 2019.
Barsbay

Barsbay (født 1369, død 1438 i Kairo) var en egyptisk regent. Han var sultan i mamlukksultanatets Egypt mellom 1422 og 1438.
Wolframkarbid

Wolframkarbid, er et svært hardt materiale som består av wolfram og karbon og forekommer i de to formene WC og W2C (wolframsemikarbid). Wolframkarbid er den vanligste karbiden i hardmetall hvor den da kombineres med en metallisk bindfase (ofte kobolt).


== Egenskaper ==
Wolframkarbid er veldig hardt (cirka 9 på mohs hardhetsskala) og tungt (massetetthet 15.63 g/cm³). Det er også veldig motstandsdyktig mot syrer, og kun fluorgass eller en blanding av fluorsyre og salpetersyre kan angripe wolframkarbid ved romtemperatur. Den har høyt smeltepunkt (2870 °C), men begynner å oksidere i luft ved 550 °C og av klorgass ved 400 °C. Wolframkarbid har også veldig lav resistivitet (0.2 μΩm).


== Fremstilling ==
Wolframkarbid framstilles gjennom oppvarming av wolfram og karbon til mellom 1400 og 2000 °C. Det finnes også metoder man tar utgangspunkt i wolframhexafluorid eller wolframhexaklorid og foretar en redoksreaksjon med for eksempel hydrogen og med metan eller metanol som karbonkilde.
Ved fremstilling av hardmetall presses pulveret som dannes så sammen til valgfri form, og sintres deretter med nikkel eller kobolt som bindemiddel.


== Bruk ==
På grunn av sin høye varmebestandighet anvendes wolframkarbid i skjærende verktøy til fresing, dreiing og boring. Grunnet sin hardhet, og høye massetetthet, anvendes den også i panserbrytende ammunisjon. Wolframkarbid forekommer også i tupper i piggdekk. I den senere tid har wolframkarbid også blitt brukt i smykker og ringer, ofte med innsatte edelstener. En ulempe med ringer av wolframkarbid er at de ikke kan kappes og loddes om for å justere ringstørrelsen.


== Se også ==
Silisiumkarbid


== Referanser ==
Greg Day

Greg Day (født 25. februar 1977) er en kanadisk tidligere ishockeyspiller som spilte for Graz 99ers i den østerrikske hockeyligaen (EBEL).
Day ble født i St Clair Beach, Ontario. Han spilte fire sesonger for Bowling Green State University før han ble profesjonell i 2002. Han tilbrakte de to neste sesongene i ECHL for Peoria Rivermen og Las Vegas Wranglers og i American Hockey League for Worcester IceCats og Lowell Lock Monsters. . I 2004 flyttet Day til de europeiske ligaene og tilbrakte en sesong i den franske Ligue Magnus for HC Mulhouse, og deretter tilbrakte en sesong i Norges GET-ligaen for Vålerenga Ishockey før han begynte i Graz 99ers av EBEL i 2006. Day hadde en kort periode i Italias Serie A for Milano Vipers i løpet av sesongen 2007–08, men kom til slutt tilbake til Graz.
Day ble med HC Thurgau i den sveitsiske nasjonale liga B for kampanjen 2010–11. Etter å ha postet 30 poeng på 25 kamper, ble Day med på det kroatiske laget KHL Medveščak på utlån resten av sesongen 18. desember 2010. 


== Referanser ==


== Eksterne lenker ==
(en) Greg Day – Hockeydb.com 
(en) Greg Day – Eliteprospects.com
Hardmetall

Hardmetaller er harde materialer som hovedsakelig brukes til verktøy, for eksempel i maskinering, boring eller som slitestål.


== Historie ==
Hardmetall ble utviklet som et slitesterkt alternativ til diamant, og ble først patentert i Tyskland i 1923.


== Bestandsdeler ==
Hardmetall består vanligvis av wolframkarbid (~90 vekt%) som hardemne, kobolt (~10 vekt%) som bindemetall og polyetylenglykol (PEG) som bindemiddel for grønnkroppen. Avhengighet av bruksområdet for sluttproduktet kan man i noen tilfeller tilsette andre karbider og metaller, som for eksempel:
Kromkarbid
Niobkarbid
Tantalkarbid
Titankarbid
VanadiumkarbidTantal- og niobkarbid øker varmebestandigheten.


== Produksjon ==
Produksjonen av hardmetall skjer vanligvis pulvermetallurgisk. De inngående bestandsdelene males sammen og blandes til et pulver som så presses til en grønkropp og sintreres i vakuumet til ønsket geometri. Deretter kan materialet trenge viss etterbehandling, og i visse tilfeller et ytterbelegg.


== Se også ==
Hurtigstål


== Referanser ==
Hurtigstål

Hurtigstål, (engelsk high speed steel, HSS) er stål med svært gode skjæreegenskaper, og brukes ved maskinering og fresing i høye hastigheter hvor det utvikles stor friksjonsvarme. Hurtigstål beholder hardheten sin opp til 600 °C uten å miste noen av egenskapene sine nevneverdig. Denne spesielle egenskapen oppnås gjennom å legere med høyt innhold av wolfram, krom, molybden og vanadium som alle bindes kjemisk til karbonet og danner karbider, samt kobolt som gjør stålet mer elastisk og varmebestandig. Hurtigstål egner seg bra i bearbeidende verktøy, som for eksempel dreiestål, fresestål, bor, gjengetapper, gjengesnitt, rømmere og brotsjer. 


== Historie ==
Hurtigstål ble utviklet rundt århundreskiftet 1900, og har siden erstattet karbonstål til bruk i mange typer verktøy. Opprinnelig består hurtigstålet av 18 % wolfram, 1 % vanadium, 4 % krom, 0,8 % karbon og en liten mengde jern. Siden 1980- og 1990-tallet har imidlertid hurtigstål i sin tur delvis blitt erstattet av hardmetall som er et pulvermetallurgisk produkt.


== Se også ==
Hardmetall
Rustfritt stål
Cortenstål
Maskinering


== Referanser ==
Religionsåret 1308

Religionsåret 1308 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1308.


== Andre hendelser ==


== Fødsler ==


== Referanser ==
Albanias kvinnelandslag i fotball

Albanias kvinnelandslag i fotball representerer Albania i internasjonal kvinnefotball. Landslaget spilte sin første kamp i 2011, en kamp de vant 1-0 over Nord-Makedonia. De har pr 2020 ikke kvalifisert seg til noe EM eller VM i fotball.


== Historie ==
Albanias kvinnelandslag i fotball ble etablert i 2011, og spilte sin første landskamp 5. mai 2011 - en vennskapskamp mot Nord-Makedonia hjemme på Gjorgji Kyçyku stadion. Albania vant 1-0, og Aurora Seranaj ble lagets første målscorer. Senere i 2011 forsterket de laget med spillere som bodde utenfor Albania, som Furtuna Velaj, Dafina Memedov, Ellvana Curo, Elizabeta Ejupi, Arjeta Krasniqi og Arbnora Robelli. De spilte en ny kamp mot Nord-Makedonia i november 2011, på bortebane, der de vant 4-1, som fortsatt er deres største seier. 
De har hittil ikke kvalifisert seg til EM, VM eller OL. 


== Hjemmebane ==
Deres første hjemmekamp ble spilt på Gjorgji Kyçyku stadion. Qemal Stafa stadion ble underkjent av FIFA i 2013, og i 2015 spilte de kamper på Loni Papuçiu stadion og Qemal Stafa stadion. Qemal Stafa stadion ble revet i 2016. 
Elbasan Arena ble i 2014 oppgradert for å kunne arrangere internasjonale kamper, og var Albanias hjemmebane for landskamper fram til Air Albania stadion ble åpnet i november 2019.


== Resultater ==


=== EM i fotball ===
1984 - 2013: deltok ikke
2017: ikke kvalifisert


=== VM i fotball ===
1991 - 2011: deltok ikke
2015 - 2019: ikke kvalifisert


== Landslagstrenere ==
 Altin Rraklli (5. mai 2011 – 22. april 2016)
 Armir Grimaj (22. april 2016 – i dag)


== Se også ==
Albanias herrelandslag i fotball
Albanias U19-kvinnelandslag i fotball
Albanias U17-kvinnelandslag i fotball


== Referanser ==
CSL (selskap)

CSL Limited er et australsk farmasøytisk selskap med hovedsete i Melbourne.


== Historie ==

CSL (Commonwealth Serum Laboratories) ble grunnlagt i 1916 som et australsk statlig selskap for vaksineproduksjon. I 1952 begynte selskapet å produsere blodplasma. I 1994 ble selskapet privatisert, og betegnelsen CSL Limited stammer fra da. I 2000 kjøpte det det sveitsiske selskapet ZLB Bioplasma AG og i 2004 det tyske Aventis Behring, som går tilbake til Emil Adolf von Behring.


== Aktiviteter ==
CSLs virksomhet er det i to områder:
Under CSL Behring produseres plasmaprodukter og farmasøytika, hertil hører også de overtatte selskapene ZLB Bioplasma og Aventis Behring, som fremstår som CSL Behring AG (Schweiz) og CSL Behring GmbH (Deutschland).
Seqirus holder hovedsakelig på med vaksiner – blant annet mot influensa – og antiserum.


=== COVID-19 vaksinekandidater ===
Den 7. september 2020 inngikk CSL avtaler med den australske regjering om å forsyne University of Queenslands vaksine (V451), og om å produsere (sammen med AstraZeneca) Oxford Universitys vaksine (AZD1222), noe som ville sikre nesten 85 million doser for australiene. Avtalen avhenger av om den pågående testing av vaksinekandidatene går bra. Det meste av produksjonen vil da finne sted i Melbourne i Australia.Nevnte V451 er av subenhetstype og er en av de vaksiner som utvikles av Universitetet i Queensland i samarbeid med CSL, er en av vaksinene Norge kan få tilgang til gjennom den globale COVAX-alliansen, dersom vaksinen faktisk lykkes.


== Referanser ==
Sarah Gilbert

Sarah Catherine Gilbert (født i april 1962) er en britisk immunolog.
Gilbert studerte biologi ved University of East Anglia, med en kandidateksamen, og doktorerte ved University of Hull på en avhandling om genetikk og biokjemi for gjærarten Rhodosporidium toruloides. Hun har deretter arbeide med forskning på blant andre Brewing Industry Research Foundation, Leicester Biocentre og legemiddelselskapet Delta Biotechnology frem til 1994, da hun kom til University of Oxford. I 2004 ble hun professor ved Jenner Institute, som er en del av Nuffield Department of Medicine ved University of Oxford.
Hun grunnla i 2016 sammen med Adrian Hill vaksineutviklingsselskapet Vaccitech, som er et spin-off-selskap fra University of Oxford.Gilberts leder Jenner Institutes utvikling av vaksiner for influensa og nye patogener. Hun arbeidet i 2020 med vaksinekandidaten «ChAdOx1 nCoV-19» mot SARS-CoV-2 sammen med blant annet Oxford Vaccine Group.
Gilbert ble i 2021 utnevnt til kommandørdame (DBE) av Order of the British Empire. Hun ble dermed opphøyet i ridderstanden og fikk rett til å føre tiltaleformen dame foran sitt navn.


== Referanser ==


== Kilder ==
Sarah Gilbert på Nuffield Department of Medicines webbplats
Religionsåret 1159

Religionsåret 1159 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1159.


== Hendelser ==

Kathok-klosteret som er et av seks primære klostre som tilhører skolen Nyingma i tibetansk buddhisme, blir grunnlagt i Kina.
Alexander III blir utnevnt til pave


== Dødsfall ==


== Referanser ==
Sveberg skole

Sveberg skole er en skole i Malvik kommune. Kommunen ligger midt i Trøndelag fylke.
Sveberg skole er en skole med litt over 50 ansatte og i underkant av 400 elever fordelt på 1.–7. trinn. Høsten 2019 åpnet en ny avdeling ved skolen som heter "STOLT". Navnet står for spesialtilpasset opplæringstilbud. Målgruppen for dette tilbudet er elever med sammensatte hjelpebehov.
Området rundt skolen er et fint friluftsområde som er skog tett på skolen eller en kort tur til Stavsjøen som har flere muligheter for å utforske skog og mark, enten ved å gå tur langs sti, bading eller generelle friluftsaktiviteter. Skolen har også nærhet til boligfeltet på Sveberg og ligger rett bak Malviksenteret. 
Skolen har også fått en ny hall. Den heter Sveberghallen, her er det mye muligheter for aktiviteter gjennom idrettslag eller i skolesammenheng.
Internazionali BNL d’Italia 2020

Internazionali BNL d'Italia 2020 var en tennisturnering, og del av ATP-touren 2020, som fant sted i Roma i Italia fra 14. til 21. september 2020. Den var også en del av WTA-touren 2020.
Det ble konkurrert i singel og dobbel for menn og kvinner på grus.
Nordmannen Casper Ruud møtte 11.-seedede Karen Khatsjanov fra Russland i første runde av singelturneringen, og slo sin sterkeste motstander hittil i karrieren med sifrene 6-3, 3-6, 6-1. I andre runde møtte han italienske Lorenzo Sonego som han slo i strake sett 6-3, 6-4. Ruud slo tidligere verdenstreer og US Open-vinner Marin Čilić i tredje runde. Han fikk sin revansje mot 4.-seedede Matteo Berrettini i kvartfinalen, som han to uker tidligere tapte mot i tredje runde av US Open 2020, etter å ha slått det italienske hjemmehåpet over tre sett. I sin første ATP Masters-semifinale ventet verdenséner Novak Đoković, og etter et jevnt førstesett hvor Ruud hadde to settballer, måtte han til slutt gi tapt 5-7, 3-6.


== Singel ==


=== Resultater, menn ===


=== Resultater, kvinner ===


== Dobbel ==


=== Resultater, menn ===


=== Resultater, kvinner ===


== Referanser ==


== Eksterne lenker ==
Offisielt nettsted
Hiprex

Hiprex er et reseptbelagt legemiddel som benyttes for å forebygge urinveisinfeksjon.


== Farmakologiske egenskaper ==
Hiprex er et urinveisantiseptikum med virkestoff metenaminhippurat, som er Metenamin i kombinasjon med hippursyre.
Medikamentet brukes hovedsakelig i forebygging av urinveisinfeksjon da det har en bakteriehemmende funksjon i urinveiene og opprettholder sur urin.
Metenamin er et prodrug som omdannes til formaldehyd og ammoniakk i urin ved sur pH (på 5,5 eller lavere). Hippursyre surgjør urinen og gis derfor sammen med metenamin som et hjelpemiddel for å oppnå effekt. Formaldehyd virker bakteriedrepende mot de fleste sykdomsfremkallende bakterier i urinen ved å forstyrre bakterienes enzymer slik at de mister sin funksjon.


== Bivirkninger ==
Brekninger, irritasjon i magen, kvalme, urolig mage, hudutslett, kløe og irritasjon i urinblæren.


== Historie ==
I 1894 ble metenamin introdusert av professor Nicolaier i Tyskland for behandling av urinveisinfeksjoner.
Allerede i løpet av de første tiårene på 1900-tallet ble det dokumentert at metenamin hadde en antibakteriell effekt
Markedsgodkjenningen av Hiprex tabletter kom 23. april 1971 i Norge.


== Referanser ==
Jonathan Lafjell Ed

Jonathan Lafjell Ed (født 18. november 1998 i Göteborg) er en svensk profesjonell ishockeyspiller som per 2020 spiller for Grüner Allianseidrettslags A-lag. Han har tidligere spilt i klubbene Frisk Asker, Ringerike Panthers  og for svenske Lerums BK.


== Referanser ==


== Eksterne lenker ==
(en) Jonathan Lafjell Ed – Eliteprospects.com
Kim Samuelsson

Kim Samuelsson (født 22. april 1991 i Stockholm) er en svensk profesjonell ishockeyspiller som per 2020 spiller for Grüner Allianseidrettslags A-lag. Han har tidligere spilt i klubbene IFK Österåker, Ormsta HC og Järfälla HC.


== Referanser ==


== Eksterne lenker ==
(en) Kim Samuelsson – Eliteprospects.com
Religionsåret 1100

Religionsåret 1100 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1100.


== Hendelser ==


== Fødsler ==


== Referanser ==
Old fashioned

Old fashioned er en cocktail som lages med sukker, bitters og whisky (tradisjonelt bourbon eller rugwhisky). Som garnityr kan man bruke appelsinskall.
US Open Championship 2020

US Open Championship 2020 var den 120. utgaven av golfturneringen US Open og ble arrangert på Winged Foot Golf Club i Mamaroneck i New York fra 17. til 20. september 2020. Turneringen skulle egentlig blitt arrangert fra 18. til 21. juni 2020 som en del av PGA-touren 2019/20, men grunnet koronaviruspandemien ble turneringen utsatt til 2020/21-sesongen.Bryson DeChambeau fra USA vant sin første major-turnering, seks slag foran landsmannen Matthew Wolff og åtte slag foran Louis Oosthuizen fra Sør-Afrika. Nordmannen Viktor Hovland spilte stabilt og godt, men avsluttet turneringen med én bogey og to dobbelbogeyer på de tre siste hullene og endte på delt 13.-plass.


== Felt ==
Nordmannen Viktor Hovland var kvalifisert til turneringen ettersom han var innenfor topp-70 på verdensrankingen per 15. mars 2020. Dette ble andre gangen Hovland deltok i turneringen, men første gang som profesjonell golfspiller, etter å ha deltatt som amatør under US Open 2019.


== Resultater ==


=== Første runde ===
Torsdag 17. september 2020
Justin Thomas senket en 7,5 meters birdieputt på sitt siste hull og endte opp med ledelse på 65 slag (5 under par). Han tok med dét rekorden for minst antall slag på en runde rundt Winged Foot under US Open.Nordmannen Viktor Hovland åpnet mesterskapet på delt 33.-plass; ett slag over par. Han var to under par etter birdie på hull 5 og 6, men kom tilbake på par etter bogey på hull 7 og 8. Han avsluttet runden med én bogey på veien inn (hull 13) og plasserte seg på øvre halvdel av resultatlisten.


=== Andre runde ===
Fredag 18. september 2020


=== Tredje runde ===
Lørdag 19. september 2020


=== Siste runde ===
Søndag 20. september 2020

Topp-4 og delte plasseringer kvalifiserte seg for The Masters Tournament 2021.
Topp-10 og delte plasseringer kvalifiserte seg for US Open Championship 2021.


== Media ==
NBCUniversal har TV-rettighetene i USA. NBC overtok rettighetene for denne turneringen fra Fox Sports som hadde kontrakt ut 2026. NBC vil sende turneringen på Golf Channel og deres nye strømmetjeneste Peacock. I Norge er det V sport golf og strømmetjenesten Viaplay som viser turneringen. Første og andre runde sendes i tillegg lineært på V sport +, mens de to siste rundene sendes lineært på V4.


== Referanser ==


== Eksterne lenker ==
Offisielt nettsted 
US Open hos PGATour.com
US Open hos EuropeanTour.com
US Open hos PGA.com
Christian Wibe

Christian Wibe (født 1981) er en norsk komponist. Han har blant annet skrevet musikk til flere TV-serier og filmer.
Tidlig på 2000-tallet spilte han gitar og ga ut plater med hardrock-bandet Animal Alpha. De ble nominert til Spellemannprisen 2005 for beste nykommer og langspillplate. I 2008 produserte han plata Alleviat for det progressive deadbeat-bandet Benea Reach, og i 2011 produserte han La alarmane gå for Honningbarna, et pønkeband fra Søgne som da tilhørte Vest-Agder fylke.
Som komponist fikk han ansvaret for filmmusikken til filmen Død snø, som hadde premiere i 2009. Han skrev deretter musikken til filmen Tomme tønner, som hadde premiere i 2010. Etter å ha skrevet musikk til den norske TV-serien Hellfjord, som hadde premiere i 2012, gjorde Wibe seg bemerket for flere prisbelønte serier. Han skrev åpningsmusikken til NRKs nett-TV-serie Skam, som ble vist i perioden 2015–17, reality-serien Team Ingebrigtsen, som ble vist i årene 2016–2019 og TV-dramaserien Livstid, som hadde premiere i 2020. I 2013 hadde filmen Kill Buljo 2 premiere, med musikk av Wibe.Strømmetjenesten Netflix lanserte i 2017 Tommy Wirkolas film What Happened To Monday, med filmmusikk av Christian Wibe.


== Referanser ==


== Eksterne lenker ==
(en) Offisielt nettsted 
(en) Christian Wibe på Internet Movie Database 
(fr) Christian Wibe på Allociné 
(en) Christian Wibe hos The Movie Database 
(en) Christian Wibe på SoundCloud
Eccoptomenus

Eccoptomenus er en slekt av billene i delgruppen (underfamilien) Licininae i familiegruppen løpebiller. 


== Utseende ==
Middelsstore, slanke, svarte løpebiller med noe bronseaktig metallisk glans. Fasettøyne og kjever er ikke spesielt store. Pronotum er rundet, minst så langt som bredt. Dekkvingene har fine lengdefurer. Beina er mer eller mindre lyse.


== Levevis ==


== Utbredelse ==
Slekten er utbredt i Afrika.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Licininae Bonelli, 1810
stammen Chlaeniini
slekten Eccoptomenus Chaudoir, 1850
Eccoptomenus abessinicus (Csiki, 1931)
Eccoptomenus eximius (Dejean, 1831)
Eccoptomenus obscuricollis (Chaudoir, 1862)


== Referanser ==


== Eksterne lenker ==
(en) Eccoptomenus i Global Biodiversity Information Facility 
Eccoptomenus – detaljert informasjon på Wikispecies
Aquilex

Aquilex  er en slekt av løpebiller.


== Utseende ==


== Levevis ==
Arten lever på høysletter (páramo) i opptil 4300 meters høyde.


== Utbredelse ==
Arten er bare kjent fra Andesfjellene i Ecuador.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Migadopinae
Slekten Aquilex Moret, 1990
Aquilex diabolicola Moret, 1990


== Eksterne lenker ==
(en) Aquilex i Encyclopedia of Life 
(en) Aquilex i Global Biodiversity Information Facility 
Aquilex – detaljert informasjon på Wikispecies